CELEX: 62015CN0625
Language: sk
Date: 2015-11-23 00:00:00
Title: Vec C-625/15 P: Odvolanie podané 23. novembra 2015: Schniga GmbH proti rozsudku Všeobecného súdu (tretia komora) z 10. septembra 2015 v spojených veciach T-91/14 a T-92/14, Schniga GmbH/Úrad spoločenstva pre odrody rastlín

25.1.2016   
            
            
               SK
            
            
               Úradný vestník Európskej únie
            
            
               C 27/27
            
         Odvolanie podané 23. novembra 2015: Schniga GmbH proti rozsudku Všeobecného súdu (tretia komora) z 10. septembra 2015 v spojených veciach T-91/14 a T-92/14, Schniga GmbH/Úrad spoločenstva pre odrody rastlín
   (Vec C-625/15 P)
   (2016/C 027/31)
   Jazyk konania: angličtina
   
      Účastníci konania
   
   
      Odvolateľka: Schniga GmbH (v zastúpení: G. Würtenberger, R. Kunze, Rechtsanwälte)
   
      Ďalší účastníci konania: Úrad spoločenstva pre odrody rastlín, Brookfield New Zealand Ltd, Elaris SNC
   
      Návrhy odvolateľky
   
   Odvolateľka navrhuje, aby Súdny dvor:
   
               —
            
            
               zrušil rozsudok Všeobecného súdu z 10. septembra 2015 v spojených veciach T-91/14 a T-92/14,
            
         
               —
            
            
               uložil Úradu spoločenstva pre odrody rastlín a vedľajším účastníkom povinnosť nahradiť trovy konania.
            
         
      Odvolacie dôvody a hlavné tvrdenia
   
   Všeobecný súd sa dopustil nesprávneho právneho posúdenia pri uplatnení článku 7 nariadenia č. 2100/94 (1) 1994 o právach spoločenstva k odrodám rastlín (ďalej len „nariadenie o právach spoločenstva k odrodám rastlín“), ako aj článkov 22 a 23 nariadenia Komisie (ES) č. 1239/95 (2) z 31. mája 1995.
   Všeobecný súd nesprávne posúdil právomoc riaditeľa Úradu spoločenstva pre odrody rastlín vo veci zahrnutia ďalších vlastností v konaní o udelení práva Spoločenstva k odrodám.
   Všeobecný súd nesprávne posúdil právnu povahu technických protokolov a pokynov, ktoré majú byť použité pri technickom preskúmaní prihlasovaného práva Spoločenstva k odrodám, v dôsledku čoho neprávne posúdil časový rámec, v ktorom riaditeľ Úradu spoločenstva pre odrody rastlín môže rozhodnúť o zohľadnení nových vlastností pri určení odlišnosti novej odrody.
   Všeobecný súd nesprávne posúdil dôsledky uplatnenia zásady právnej istoty, zásady objektivity Úradu spoločenstva pre odrody rastlín a zásady rovnosti zaobchádzania vo vzťahu k rozhodnutiam riaditeľa Úradu spoločenstva pre odrody rastlín pri preskúmaní novej odrody.
   
      (1)  Nariadenie Rady (ES) č. 2100/94 z 27. júla 1994 o právach spoločenstva k odrodám rastlín (Ú. v. ES L 227, s. 1; Mim. vyd. 03/016, s. 390).
   
      (2)  Nariadenie Komisie (ES) č. 1239/95 z 31. mája 1995, ktoré stanovuje vykonávacie pravidlá pre uplatňovanie nariadenia Rady (ES) č. 2100/94, čo sa týka konania pred Úradom spoločenstva pre odrody rastlín (Ú. v. ES L 121, s. 37; Mim. vyd. 03/017, s. 327).